Wat beteken "die Naam van Jesus" | 4windkoinonia
← Alle torings IN ons sal val!
God se tyd is perfek! →
Wat beteken "die Naam van Jesus"
Posted on Desember 29, 2013 by 4windkoinonia
Jesus se "Naam" is nie die uitspraak van letters (J-e-s-u-s) nie, maar dit is om Sy Woord en leerstellings te eerbiedig, deur dit te doen. In ander tale kry mens heel ander woorde en uitsprake van die naam "Jesus", byvoorbeeld: Grieks = Lisoús; Iers = Íosa; Italiaans = Gesù; Russies = Иисус. So, om die naam "Jesus" in sy generiese vorm uit te spreek, is glad nie wat God wil oordra oor Sy Seun nie. Hier, in kort, is wat die Vader wil hê ons van Jesus se "Naam" moet weet:
Luk 1:31-32 En kyk, jy sal swanger word en 'n Seun baar, en jy moet Hom Jesus noem. 32 Hy sal groot wees en die Seun van die Allerhoogste genoem word….
Die woord "Christus" is ook nie Jesus se tweede naam of Sy Van nie, maar 'n titel wat neerkom op Sy taak. "Christus" beteken dat Jesus die Gesalfde Uitverkore persoon, deur die Vader aangestel, om 'n geestelike geslag na vore te bring in God se geestelike ewebeeld.
Jes 32:1 Kyk, 'n koning sal regeer in geregtigheid, en die vorste sal heers volgens reg.
Die geestelike geslag wat Jesus Christus (wat ook as die "laaste Adam" bekend staan in die Skrifte) sal voortgebring kom deur 'n persoon wat as die "eerste Adam" bekend staan in die Skrifte. Almal wat dus aan Jesus Christus se geestelike geslag sal behoort kom deur hierdie aardse Adam:
Net soos ons aardse geboorte pynlik is, soveel meer is ons geestelike wedergeboorte:
Maar die proses om almal in die eerste Adam deur te bring na die geestelike Adam gaan gepaard met pyn. Jesus is baie duidelik hieroor, dat as ons Sy Naam wil dra en dit bely, ons moet seker wees van die taak op hande:
Om Jesus se Naam dus te hê en dit te kan dra is nie 'n maklike proses nie. Ons moet Sy Woord en Sy leer (doktrine) ken en dit uitleef voor die hoogste tot die laagste:
Mat 10:32-33 Elkeen dan wat My sal bely voor die mense, hom sal Ek ook bely voor my Vader wat in die hemele is. 33 Maar elkeen wat My verloën voor die mense, hom sal Ek ook verloën voor my Vader wat in die hemele is.
Om Jesus se Naam te loën is om Sy Woord en leer te verontagsaam en vernalaat. Dus, deur die Seun en Sy Woord te loën is om God te loën:
1Jn 2:23-24 Elkeen wat die Seun loën, het ook nie die Vader nie. 24 Wat julle dan van die begin af gehoor het, laat dit in julle bly. As in julle bly wat julle van die begin af gehoor het, dan sal julle ook in die Seun en in die Vader bly.
Om die Seun te eer is om God te eer:
1Jn 4:15-18 Elkeen wat bely dat Jesus die Seun van God is—God bly in hom, en hy in God. 16 En ons het die liefde wat God tot ons het, leer ken en geglo. God is liefde; en hy wat in die liefde bly, bly in God, en God in hom. 17 Hierin het die liefde by ons volmaak geword, dat ons vrymoedigheid kan hê in die oordeelsdag; want soos Hy is, is ons ook in hierdie wêreld. 18 Daar is geen vrees in die liefde nie; maar die volmaakte liefde dryf die vrees buite, want die vrees sluit straf in, en hy wat vrees, het nie volmaak geword in die liefde nie.
Om Jesus se Naam te eer sluit die hemel oop in ons harte:
Open 3:8 Ek ken jou werke. Kyk, Ek het voor jou 'n geopende deur gegee, en niemand kan dit sluit nie, want jy het min krag en jy het my woord bewaar en my Naam nie verloën nie.
As ons nie Sy ware leer ken en doen nie, sal dit ons absoluut NIKS baat om na sy Naam te roep in die vorm van 'n natuurlike uitspreek van letters en klanke nie, want dit is geensins wat hierdie vers beteken nie:
Om die Naam van die Here aan te roep is om Sy gebooie te doen. Hier is Jesus se eie woorde in die verband!
Luk 6:46-47 En wat noem julle My: Here, Here! en doen nie wat Ek sê nie? 47 Elkeen wat na My toe kom en na my woorde luister en dit doen Ek sal julle wys soos wie hy is.
Dit gaan of ons Sy wil of Woord ken en doen! Sy "wil" is geskryf van Genesis 1 vers 1 tot Openbaring 22 vers 21:
Ons moet lewe van elke Woord wat deur God se mond uitgaan. Hierdie woorde beteken min vir sommige en dit klink absoluut onmoontlik en dwaas vir ons natuurlike mens. Hoe kan ons van elke Woord leef en elke Woord van God doen? Wel, die natuurlike mens kan nie God se Woorde verstaan nie:
Die natuurlike mens is vasgemaak aan natuurlike dinge en begrippe, en wil eenvoudig nie daarvan ontslae raak nie. Alles wat die natuurlike mens in ons in die Skrifte lees, word teruggevoer na ons eie verstaan en begrip. Maar die natuurlike begrip is die mees onveiligste hawe vir sielsrus:
Mat 7:26-27 En elkeen wat na hierdie woorde van My luister en dit nie doen nie, sal vergelyk word met 'n dwase man wat sy huis op die sand gebou het. En die reën het geval en die waterstrome het gekom en die winde het gewaai en teen daardie huis aangestorm en dit het geval, en sy val was groot.
Elke huis wat op sand (tydelike sienings en opinies) gebou word, sal val soos ook elkeen wat God se geestelike Woorde met natuurlike dinge verwar. Dit is net deur 'n geestelike konteks wat ons ALMAL Sy Woorde kan ken en doen en sodoende die veilige hawe van rus in Sy Woord kan bereik. So word ons gered as ons "die Naam van die Here aanroep":
Die vleeslike wêreld en al ons wonderlike opinies is van geen nut nie en sal verwoes word:
Hierdie veilige hawe of geestelike rus kom deur Jesus se Naam – dit is Sy geestelike Woorde wat ons doen. Ons sien onsself op elke bladsy van die Skrifte as ons "geestelike met geestelike" vergelyk:
Heb 4:9-12 Daar bly dus 'n sabbatsrus oor vir die volk van God; want wie in sy rus ingegaan het, rus ook self van sy werke soos God van syne. Laat ons ons dan beywer om in te gaan in dié rus, sodat niemand in dieselfde voorbeeld van ongehoorsaamheid mag val nie. Want die woord van God is lewend en kragtig en skerper as enige tweesnydende swaard, en dring deur tot die skeiding van siel en gees en van gewrigte en murg, en is 'n beoordelaar van die oorlegginge en gedagtes van die hart.